**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 132**

(protokols Nr. 6, 16. p.)

**Par nekustamā īpašuma Rīgas iela 8, Cesvainē, Madonas novadā, daļas nodošanu pašvaldībai**

Madonas novada pašvaldībā saņemts Cesvaines apvienības pārvaldes ierosinājums (reģistrēts Madonas novada pašvaldībā ar reģ. Nr. 2.1.3.1/24/2969) par nekustamā īpašuma Rīgas iela 8, Cesvainē, Madonas novadā, daļas nodošanu pašvaldībai.

Satiksmes ministrija un Cesvaines novada dome 2019. gada 25. jūlijā noslēdza Valsts Zemes lietošanas līgumu Nr. 03-0/18-2019 par to, ka pašvaldība pieņem bezatlīdzības lietošanā īpašuma Rīgas ielā 8, Cesvainē, Cesvaines novadā, ar kadastra Nr. 7007 001 0011 daļu.

Zemes gabals tiek izmantots kultūras un sporta pasākumu organizēšanai gan vasarā, gan ziemā. Zemes gabalu ierobežo sēta, kas ir svarīgi arī no drošības viedokļa.

Vēsturiski Rīgas ielas 8, Cesvainē, zemes gabals bija pašvaldības īpašums, bet Zemes reformas laikā to nevarēja pašvaldība atgūt, jo uz tā atradās radio tornis. Nu jau labu laiku kā radio tornis ir nojaukts un pašvaldība zemi savu funkciju realizēšanai izmantoja uz līguma pamata.

Minētā zemes gabala lietošanas līguma termiņš beidzās 2024. gada 30. jūnijā.

Madonas novada pašvaldība 2024. gada 20. februārī nosūtīja vēstuli Nr. 2.1.3.1./24/486 ”Par zemes lietošanas līgumu”, kurā lūdza pagarināt līguma termiņu uz pieciem gadiem.

Atbildot uz pašvaldības vēstuli, Satiksmes ministrija 24.04.2024. sniedza sekojošu atbildi:

Saskaņā ar līgumu Pašvaldībai bezatlīdzības lietošanā līdz 2024. gada 30. jūnijam ir nodota valstij Satiksmes ministrijas personā piederošās zemes nekustamā īpašuma Rīgas ielā 8, Cesvainē, Madonas novadā (nekustamā īpašuma kadastra Nr.7007 001 0011) sastāvā esošās zemes vienības ar kadastra apzīmējumu 7007 001 0011) daļa 2,88 ha platībā (28800/53386 domājamās daļas), atbilstoši Cesvaines novada domes 2019. gada 10. janvāra sēdes protokolam Nr. 1,4. § “par zemes nodošanu bezatlīdzības lietošanā”.

Saskaņā ar Publiskas personas finanšu līdzekļu un mantas izšķērdības novēršanas likuma (turpmāk- Izšķērdēšanas likums) 5. panta ceturto daļu, ja bezatlīdzības lietošanā paredzēts nodot publiskas personas nekustamo vai kustamo mantu uz laiku, kas ilgāks par pieciem gadiem, lēmumu par to pieņem Ministru kabinets vai atvasinātas publiskas personas orgāns, ja likumā vai Ministru kabineta noteikumos nav paredzēts citādi.

Norādīts, ka nekustamā īpašuma daļas bezatlīdzības lietošanas tiesības ir ierobežotas laikā- līdz Nekustamā īpašuma daļas reālai atdalīšanai, bet ne ilgāk kā Izšķērdēšanas likuma 5. panta ceturtajā daļā paredzēto termiņu un līdz nodošanai Pašvaldības īpašumā, atbilstoši Publiskas personas mantas atsavināšanas likuma 42 .pantam.

Arī saskaņā ar Cesvaines novada domes 2019. gada 10. janvāra sēdes protokolam Nr. 1,4. § “Par zemes nodošanu bezatlīdzības lietošanā” tika nolemts lūgt Satiksmes ministrijai Nekustamā īpašuma daļu nodot bezatlīdzības lietošanā uz pieciem gadiem, līdz ar to šāds pamatojums nav pietiekams Līguma termiņa pagarināšanai. Tāpat saskaņā ar Līguma 4.1.10. apakšpunktu Pašvaldība ir apņēmusies par saviem līdzekļiem veikt visas nepieciešamās darbības Nekustamā īpašuma reālai atdalīšanai, uzmērīšanai un ar to saistīto izmaiņu reģistrācijai oficiālajās datu bāzēs, bet līdz šim brīdim tas nav veikts.

Ņemot vērā minēto, Satiksmes ministrijai nav konceptuālu iebildumu par Nekustamā īpašuma daļas nodošanu Pašvaldībai pēc tiesiskā pamatojuma iesniegšanas, atbilstoši normatīvo aktu prasībām.

Cesvaines apvienības pārvaldei zemes gabals arī turpmāk nepieciešams iepriekš minēto mērķu – pašvaldības funkciju realizēšanai.

Publiskas personas mantas atsavināšanas likuma 42. panta pirmā daļa paredz, ka valsts nekustamo īpašumu var nodot bez atlīdzības atsavinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atsavinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots.

 “Pašvaldību likuma” 4. panta pirmās daļas 2. punkts paredz, ka pašvaldības autonomā funkcija ir *gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu*; 5. punkts *paredz sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm.*

Noklausoties sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Lūgt Satiksmes ministriju atsavināt valsts īpašumā esošā nekustamā īpašuma Rīgas iela 8, Cesvainē, Madonas novadā, ar kadastra Nr. 7001 001 0011 daļu apmēram 2,88 ha platībā (pēc atdalīšanas platība var tikt precizēta), nododot to Madonas novada pašvaldībai bezatlīdzībā- pašvaldības autonomo funkciju veikšanai.
2. Nosūtīt lēmumu Satiksmes ministrijai pilnvarojuma izsniegšanai Madonas novada pašvaldībai visu nepieciešamo darbību veikšanai nekustamā īpašuma sadalīšanai un reģistrēšanai zemesgrāmatā.

 Domes priekšsēdētājs A. Lungevičs

*Ļ. Čačka 28080793*